Publication: Magyar Közlöny
Issue: MK-2011-56 (Year: 2011, Number: 56)
Era: contemporary
Section: 3. melléklet a 26/2011. (V. 27.) NEFMI rendelethez
Paragraph Index: 1127

3. Egyszerű élethelyzetek és az agresszió kezelése. Szakképzés: 1/11. Cél: Betartani a felnőttekre vonatkozó viselkedési normákat. Az adódó feladatokat pontosan, felelősségteljesen elvégezni. Magasabb szintre emelni az önkifejezés képességét (szóban és írásban is). Elmélyíteni a környezetben való tájékozódást gyakorlati feladatok megoldásával, szükség esetén segítséget kérni a megfelelő személytől (élőszóban és telefonon is). Feladat: Figyelemfelkeltés a környezetből származó feldolgozható információk felismerésére. A megszerzett ismeretek, és a társas nyelvi magatartás gyakorlása az egyéni képességek és készségek figyelembevételével. Érzelmeinek és gondolatainak kifejezése érthető, udvarias formában. A társadalmi normák megismertetése, a deviáns viselkedés, és az antiszociális magatartási formák kerülése, a konfliktustűrés, és konfliktuskezelés gyakorlása, különös tekintettel az agresszivitásra. Az egészséges erkölcsi érzék kialakulásának segítése. A káros szokások kialakulásának megelőzése - a bűnelkövetés és áldozattá válás elkerülése. Elvárt teljesítmény: Tudjon a különféle élethelyzeteknek megfelelően kommunikálni, fejlessze tovább nyelvi ismereteit. Alakuljon az egészséges erkölcsi érzéke, tudatosuljon benne egyéni felelőssége a tetteiért, annak következményeivel legyen tisztában. Sajátítsa el a társalgási stílust (udvariasság, tolerancia és határai). Ismerje a napi aktuális eseményeket, tudjon arról beszámolni és véleményt alkotni a média alapján (következtetés, ítéletalkotás). Értékelés: Félévente szöveges tájékoztatás. Évente P.A.C. mérőeszközös méréssel.

Source: https://magyarkozlony.hu/hivatalos-lapok/a470bc8f9782a5344df9518501b2901850e5655a/dokumentumok/e6f8fc470d5b09eaafee1c83fa78c984488ca620/letoltes